ລັດຖະບານ ປິດການບໍລິການອິນເຕິແນັດ ເພື່ອຄວບຄຸມພວກປະທ້ວງ
ມຽນມາເປັນປະເທດຫລ້າສຸດຫວ່າງມໍ່ໆມານີ້ ທີ່ປະສົບກັບບັນຫາການປິດອິນເຕີ ແນັດລົງ. ຢູ່ທົ່ວໂລກບັນດາລັດຖະບານພາກັນເຮັດຍຸດທະສາດທີ່ຄ້າຍຄືກັນ.
ໃນໄລຍະ 24 ຄືນ ທີ່ຜ່ານມາ ປະຊາຊົນຊາວມຽນມາໄດ້ປະສົບກັບບັນຫາດຽວກັນ ຄືສ່ວນໃຫຍ່ຂອງອິນເຕີແນັດໄດ້ປິດລົງ ແລະໃນຕອນເຊົ້າໄດ້ເປີດຄືນມາໃໝ່ ຫຼັງຈາກນັ້ນ ປະຊາຊົນຫຼາຍສິບພັນຄົນ ຢູ່ໃນທົ່ວປະເທດ ກໍພາກັນນຳໃຊ້ແອັບ Psiphone ແລະອື່ນໆ ຫຼີກການກວດກາ ແລະກີດກັ້ນທີ່ເຮັດຂຶ້ນໂດຍລັດຖະ ບານທະຫານ ເພື່ອບໍ່ໃຫ້ເຂົາເຈົ້າເຂົ້າໄປຫາເວັບໄຊທີ່ໄດ້ຮັບຄວາມນິຍົມເຊັ່ນວ່າ ເຟສບຸກ ທວິດເຕີ ແລະອື່ນໆ ການປິດລົງໃນຕອນກາງຄືນ ເປັນການປະຕິບັດງານຂອງລັດຖະບານທະຫານ ມຽນມາ ອິນເຕີແນັດບໍ່ໄດ້ອອກແບບເພື່ອໃຫ້ “ເປີດ ແລະປິດ” ນັ້ນຄືຄຳເວົ້າຂອງທ່ານໄມ ເກີລ ຮູລ ປະທານບໍລິສັດ Psiphone ອຸບປະກອນທີ່ໃຊ້ເພື່ອຫລົບຫຼີກ ເຊັນວ່າ ຕາໜ່າງການສົນທະນາສ່ວນໂຕ ທີ່ອະນຸຍາດໃຫ້ບັນດາຜູ້ໃຊ້ໄປຫາເວັບໄຊຕ່າງໆ ໂດຍປາດສະຈາກການຖືກຈັບໄດ້ Psiphone ເຮັດວຽກກັບອົງການຂ່າວຕ່າງໆ ເຊັ່ນວ່າ ວີໂອເອ ທ່ານກ່າວວ່າ “ເຈົ້າຕ້ອງເຮັດວຽກໜັກ ເພື່ອຈະຫຼີກລ່ຽງກ່ຽວກັບເລື້ອງນີ້ ” ມຽນມາເປັນປະເທດຫລ້າສຸດຫວ່າງມໍ່ໆມານີ້ ທີ່ປະສົບກັບບັນຫາການປິດອິນເຕີ ແນັດລົງ ຢູ່ທົ່ວໂລກບັນດາລັດຖະບານພາກັນເຮັດຍຸດທະສາດທີ່ຄ້າຍຄືກັນ ລະ ຫວ່າງທີ່ເກີດວິກິດການ ໃນປີ 2020 ໄດ້ມີ 155 ອິນເຕີແນັດທີ່ຖືກປິດລົງຢູ່ໃນ 29 ປະເທດ ອີງຕາມອົງການ Access Now ທີ່ເປັນອົງການສິດທິດີຈີໂຕລ ໃນຂະນະທີ່ມີບໍ່ການປິດລົງຫຼາຍປານໃດ ໃນໄລະຍະສອງປີກ່ອນໜ້ານີ້ ການກີດ ກັ້ນ ໄດ້ຖືກນຳໃຊ້ເພື່ອຄວບຄຸມທາງການເມືອງ ອີງຕາມທ່ານຣາມານ ຈິດ ຊິງ ຈີນາ ຫົວໜ້າຫ້ອງການນະໂຍບາຍເອເຊຍ ແລະຜູ້ອະວຸໂສສະພາສາກົນຢູ່ທີ່ອົງ ການ Access Now [[ https://www accessnow org/keepiton-report-a-year-in-the-fight/ ]] ອິນເດຍມີການປິດອິນເຕີແນັດລົງ 109 ເທື່ອ ສ່ວນໃຫຍ່ແລ້ວ ແມ່ນຢູ່ໃນແຄວ້ນ ແຄັສເມຍ ທີ່ຢູ່ພາຍໃຕ້ການຄວບຄຸມຂອງລັດຖະບານອິນເດຍ ແມ່ນມີຈຳນວນສູງ ທີ່ສຸດ ຢູ່່ໃນເບລາຣຸສ ອິນເຕີແນັດໄດ້ປິດລົງ 61 ຊົ່ວໂມງ ໃນເດືອນສິງຫາ ຫຼັງ ຈາກການເລືອກຕັ້ງປະທານາທິບໍດີ ນອກຈາກການປິດອິນເຕີແນັດແລ້ວ ລັດຖະບານຈຳນວນນຶ່ງ ກໍພາກັນຕິດຕັ້ງການ ກວດກາ ແລະການສັງເກດການ ຢູ່ໃນຕາໜ່າງຂອງເຂົາເຈົ້າ ກຳປູເຈຍໄດ້ຕັ້ງເຄື່ອງກວດກາອິນເຕີແນັດ ເພື່ອໃຫ້ລັດຖະບານສາມາດຕິດຕາມສິ້ງຊອມແລະກວດ ກາບັນດາຜູ້ໃຊ້ອິິນເຕີແນັດໄດ້